Institut Interuniversitari de Filologia Valenciana - L'Enciclopèdia, la wikipedia en valencià\nL'Institut Interuniversitari de Filologia Valenciana (IIFV) és un organisme valencià d'ideologia pancatalanista que treballa per la coordinació dels estudis de Filologia Catalana en la Comunitat Valenciana. Agrupa els departaments de Filologia Catalana de l'Universitat de Valéncia i l'Universitat d'Alacant i els estudiosos de lletres de l'Universitat Jaume I de Castelló.\nTé el seu orige en l'antic Institut de Filologia Valenciana (IFV), un organisme científic de l'Universitat de Valéncia especialisat en l'estudi de la llengua valenciana pero en l'any 1978 se creà el IIFV en l'objectiu de l'estudi llingüístic i lliterari del valencià, dins del marc general de la llengua i la lliteratura catalana com a organisme de l'Universitat de Valéncia; l'iniciativa fon del professor pancatalaniste Manuel Sanchis Guarner. Posteriorment se sumaren al IIFV tres universitats de la Comunitat Valenciana.\nL'Institut estigué inactiu fins que per Orde de la Generalitat Valenciana del 22 de novembre de l'any 1994 mamprengué les seues activitats unificadores, reactivant d'esta manera el Conflicte llingüístic valencià.\nA la mort de Manuel Sanchis Guarner fon el seu director Joan Fuster i despuix Antoni Ferrando que ho ha segut durant els anys 1983-86 i 1992-2001.\nObtingut de «https://www.lenciclopedia.org/w/index.php?title=Institut_Interuniversitari_de_Filologia_Valenciana&oldid=149938»\nEsta pàgina fon modificada l'última volta el 25 maig 2019 a les 18:46.


Neix Fiporc una fira temàtica i exclusiva al voltant del porc i dels productes que se’n deriven - SIESTV\n31 gen. 2014 Neix Fiporc una fira temàtica i exclusiva al voltant del porc i dels productes que se’n deriven\nRiudellots de la Selva vol reafirmar l’eix principal de l'economia del poble celebrant FIPORC\nPosted at 14:20h in Cultura, Turisme by siestv\nActualment la indústria càrnia catalana representa un tant per cent molt important del PIB català, i pel municipi de Riudellots representa l’eix principal de la seva economia.\nEl porc per tant és la matèria prima d’un dels sectors econòmics més potents de Catalunya.\nMontserrat Roura comenta “en un moment en que les empreses càrnies del municipi estan amb expansió i mirant cap a l’exterior nosaltres ens hi afegim i els recolzem organitzant Fiporc”.\nLa fira es celebrarà del 14 al 16 de febrer en el nucli del municipi. A través dels diversos espais del poble es posarà en relleu tot el cicle de vida del bestiar porcí. Des de l’animal viu que es podrà visitar a l’exposició d’animals vius emplaçada a la\nPlaça de l’Ajuntament, fins arribar a la pròpia degustació de totes les parts de l’animal i dels productes que se’n deriven en una àmplia àrea de tast a l’aire lliure.\nTambé es podrà visitar una interessant exposició teòrica i audiovisual del cicle de vida del porc, coordinada per l’IRTA amb la col·laboració de TV Girona, comprar exquisits embotits a les paradetes de petits productors que vendran productes del porc com botifarres de tota mena, cansalades, lloms, baiones, greixons, … i fins i tot es podrà degustar una dotzena de pernils procedents de les millors denominacions d’origen europees, com el pernil de la DOP Presunto de Barrancos i de la DOP Presunto Santana da Serra, ambdós procedents de Portugal, el pernil amb IGP Prekmurska Sunka procedent d’Eslovenia, el conegut pernil italià Prosciutto di Parma, el belga Jambon d’Ardenne, el francès Jambon de Bayonne i els pernils alemanys de la IGP Holsteiner Katenshcinken i de la IGP Schwarzwald Schinken, a més a més dels pernils catalans i espanyols de més prestigi.\nFIPORC també reserva un espai pels més petits, els quals podran aprendre a fer botifarres amb les seves pròpies mans, fer figuretes de porquets amb decoracions de colors, fer divertits imans per nevera, fer un passeig pel municipi amb poni i participar en un concurs de munyir vaques de plàstic a mà.\nL’espai que de ben segur prendrà el protagonisme en el marc de la fira serà el dedicat a les representacions del procés de matança, on els veïns del municipi escenificaran el procés d’embotir botifarres, l’elaboració dels greixons, ens ensenyaran el procés per curar un llom o un pernil, especejaran mitja canal d’un porc i el desfaran amb les diverses peces, i també ens mostraran que es posa al perol per obtenir la gustosa carn de perol. Les diverses representacions seran conduïdes pel cuiner i gastrònom Pep Nogué.\nAquest espai compartirà protagonisme amb l’àrea de tast. Una àmplia àrea equipada amb taules i cadires on es podrà degustar durant tot el dia productes del porc. Des de tastets de greixons, passant per embotits variats, tastets de carn de perol acabada de fer, carn de porc cuita a la brasa, així com un ampli ventall de productes elaborats al propi municipi, com tastets de diferents tipus de mel, croquetes de porc, raviolis farcits de botifarra negra, tastets de foie, pans de tota classe, iogurts, i molt més.\nI ara que hem obert l’estómac destacar una de les activitats estrella dins la programació de Fiporc, la sessió de cuina que ens farà en directe la Montserrat Fontané de Can Roca de Taialà.\nFiporc també dedicarà una jornada als professionals del sector porcí. La jornada tindrà lloc divendres 14 de febrer al FoodLab de Riudellots de la Selva, i comptarà amb les ponències de reconeguts experts com el Professor Dr. i Dr. Sr. Carlos Buxadé, catedràtic de l’Escola Tècnica Superior d’Enginyers Agrònoms de la Universitat Politècnica de Madrid, que parlarà sobre les perspectives vers l’estructura i mercat del porcí. El seguirà la ponència del Sr. Joaquim Xifra, subdirector general de ramaderia de la Generalitat de Catalunya que parlarà sobre la situació i perspectives de Catalunya i Girona en quan a la producció porcina, i finalment tindrà lloc la intervenció de la Sra. Núria Panella, investigadora del grup de qualitat de producte de l’IRTA de Monells, la qual farà referència durant la seva intervenció a la qualitat de la carn de porcí ecològic.\nFIPORC serà una fira molt dinàmica, on poder aprendre, visitar, conèixer i sobretot tastar, i on el poble es convertirà durant tres dies amb una autèntica festa continuada.\nActualment que es troben tot tipus d’aliments a totes les èpoques de l’any, cal fer un esforç per comprendre la importància de la matança en el passat, quan la carn provinent de la matança del porc era en moltes ocasions l’única carn que es menjava amb moltes llars rurals. FIPORC ens ajudarà a comprendre fàcilment l’època on la matança tenia una importància capdalt.\nTal i com ha explicat Montserrat Roura durant la roda de premsa “la fira ha tingut una gran acceptació tant per part dels veïns, com pels grans industrials, els restauradors i la gent de pagès. Tothom s’ha mostrat molt i molt receptiu des del primer moment des de tots els sectors del municipi”.\n11 establiments de restauració del municipi també es sumen a l’esdeveniment i oferiran als seus clients plats i menús especials basats amb el porc. Els establiments que participen a la campanya són: Bar Restaurant Tuneti, Coffe Cafeteria, Hotel Novotel Girona Aeroport, Hotel Sallés Aeroport Girona, Restaurant 63, Restaurant Cal Barrató, Restaurant La Roca Petita, Restaurant La Selva, Restaurant Les Oliveres, Restaurant Sant Cristòfol i Restaurant Via Augusta.\nAltres activitats que s’han programat en el marc del Fiporc és una mostra de porquets en miniatura, un diorama d’una granja feta amb clicks de Playmobil, un mercat de productes independentistes, i un munt d’activitats més per gaudir d’un magnífic cap de setmana a Riudellots de la Selva.\nTot i que parlem de la importància del porc en el passat, avui en dia no és menys, és dels productes carnis més assequibles i al mateix temps de més qualitat.\nUs convidem a descobrir el porc en el sentit més ampli i acabar gaudint-lo al voltant d’una taula.\nCosta Brava, gastronomia, Incatis, Pep Nogué, Roiudellots de la Selva


Belén Esteban plora i mostra en directe l’herència que li ha deixat Mila Ximénez – CATzona\nBelén Esteban plora i mostra en directe l’herència que li ha deixat Mila Ximénez\nSense comentaris a Belén Esteban plora i mostra en directe l’herència que li ha deixat Mila Ximénez\nLa periodista nascuda a Sevilla, Mila Ximénez, el passat 23 de juny, després d’un any de llarga lluita, va perdre la vida al no aconseguir superar el càncer de pulmó que li van detectar poc abans d’iniciar l’estiu del 2020. Una mort que ha deixat a tots els seus amics i companys devastats, que la recorden cada dia que passa.\nProva d’això són Kiko Herández i Belén Esteban, dos dels seus amics més íntims, que s’han quedat molt tocats amb la pèrdua de la col·laboradora de Sálvame. Una amistat de la qual els dos n’han tornat a fer gala. Ho han fet explicant en directe a l’audiència del programa l’herència que els va deixar la periodista del cor abans de perdre la vida. Una herència que Belén Esteban, sense poder contenir les llàgrimes i molt trista per l’ocorregut, no ha dubtat a mostrar els espectadors davant de les càmeres.\nBelén Esteban, Telecinco\n“És molt emocionant el que m’ha passat durant aquesta publicitat, i per a Belén Esteban també. Ha vingut un amic nostre, de les mudances, que li va fer la mudança a Mila Ximénez, i ens va deixar uns detalls per a Belén i per a mi que ens acaba de portar“, va començar dient Kiko Hernández, durant la tarda del dimarts 13 de juliol.\n“Només vull dir que ja està amb nosaltres. A mi m’ha deixat un quadre, i el penjaré al costat del meu llit i ja et tinc amb mi una altra vegada“, va afegir el col·laborador de Sálvame, revelant així el regal que li ha deixat Ximénez abans de perdre la vida amb 69 anys. Foto del moment:\nKiko Hernández, Telecinco\n“A tu què t’ha deixat?“, li preguntava Jorge Javier a la seva companya. La de San Blas, amb els ulls vermells de plorar, deia: “un mocador seu“. A continuació va afegir: “Ja ho sabia, ho vaig parlar amb la família i vull agrair, per descomptat, a Alba, Concha, Manolo i Nani“.\nTot seguit, i després de ser animada pel director del programa, David Valldeperas, i Jorge Javier Vázquez, Belén Esteban va anar a buscar el mocador que la seva íntima amiga li ha deixat en herència i el va mostrar a la càmera perquè tothom pogués veure-ho en directe. És aquest:\nUna tarda complicada, recordant la que va ser la seva gran amiga, que Jorge Javier va aprofitar per a també sincerar-se i dir que no hi ha dia que no pensin en Mila, ja que és “una de les millors coses que m’ha passat en la vida“. Una mort, va confessar el català, de la que ara n’és conscient però que ho serà molt més quan a l’agost marxi de la televisió per gaudir de les seves vacances d’estiu. I és que ell i Mila, cada any, passaven uns dies junts. Una tradició que el càncer s’ha carregat. Encara que sempre li quedaran els records i els bons moments viscuts, que segur no són pocs.\n← Andorra ens mira → L’IPC es manté al 2,7% al juny tot i la pujada del preu de l’electricitat


Seminari Vic » Espais\nEl Seminari Vic ofereix una gran varietat d’espais per a acollir diferents activitats: formacions, reunions, convencions i xerrades. L’edifici compta amb 19 espais des de 17m2 a 250m2, flexibles i polivalents. Les sales compten amb llum natural, Wi-fi a tot l’edifici i pantalla TV o projector. Els espais són confortables per als alumnes, clients o assistents per a garantir que la formació, l’esdeveniment o la reunió sigui un èxit.\nLa majoria dels espais estan adaptats per a crear formacions, jornades i reunions híbrides, és a dir, sessions meitat presencials i meitat online. Consulta les característiques tècniques.\nAules, aforaments i metres quadrats\nAula D 45 persones 72 m2\nAula E 30 persones 50 m2\nAula F 42 persones 109 m2\nAula H 30 persones 50 m2\nAula Q 08 persones 14 m2\nAula R 24 persones 30 m2\nAula S 24 persones 34 m2\nAula T 28 persones 40 m2\nAula U 36 persones 62 m2\nAula V 30 persones 44 m2\nAula W 30 persones 44 m2\nAula Rectorat 20 persones 35 m2\nSales, aforaments i metres quadrats\nSala reunions Rectorat 10 persones 20 m2\nSala reunions 1 12 persones 20 m2\nSala reunions 2 12 persones 17 m2\nSala reunions Espai Bisbe Guix 12 persones 56 m2\nAula A 34 persones 78 m2\nSala actes bloc principal 40 persones 65 m2\nSala actes Torres i Bages 150 persones 250 m2\nSala Tatami – 160 m2\nEl Seminari té un pati interior de 1.170 m2, el Pati de l’Os, ideal per al descans de formacions o reunions, per a desconnectar al finalitzar, com també per a crear dinàmiques diferents a l’aire lliure.\nEl Seminari compta amb pàrquing privat que facilita l’accés a qualsevol formació o jornada.\nEls nostres espais són ideals per a inspirar, per a transmetre coneixements que vagin més enllà d’una simple formació/reunió.\nPer a més informació coordinacio@seminarivic.cat


Certificat de venda calenta ETL DLC SAA C-TICK CE 59 RoHS 100W/120W/150W/200W Lumen alta graduables UFO LED alta badia llum proveïdors i fabricants Xina - fàbrica preu - Yaorong tecnologia\nCasa > Producte > LED High Bay Light > UFO LED High Bay Light\nCalenta venda ETL DLC SAA C-TICK CE & certificats de RoHS 100w/120w/150w/200w alta llum graduables UFO LED alta badia fixacions clares Xina fabricant característiques: 1) pica de calor especial de fosa fa la làmpada més lleuger i dissipació de calor millor. 2) utilitzant Philips 3030 xip, llum de la llanterna...\nVenda calenta ETL DLC SAA C-TICK CE andamp; Certificats de RoHS 100w/120w/150w/200w alta llum graduables UFO LED alta badia fixacions clares Xina fabricant\n1) pica de calor fosa especial fa la làmpada més lleuger i dissipació de calor millor.\n2) usant Philips 3030 xip, eficiència de llum de la llanterna és més de 100lm/W.\n3) utilitzant mitjana conductor bé, tenir llarga vida útil.\n4) l'angle del feix: 15 DEG / 30 DEG / 60 DEG / 90 DEG / 150 DEG.\n5) suports de muntatge diferents estan disponibles.\n6) es pot utilitzar com alta badia / utilitzat com dosser / utilitzat com Farola.\n7) disseny patents, motlle departament propi, Departament de fosa\nEspecificació dels UFO LED alta badia lluminàries:\nVoltatge d'entrada: AC 90V ~ 277V\nEficiència de font d'alimentació > 0,9\nUFO LED alta badia llum aplicacions:\nS'apliquen a taller, fàbrica, magatzem, estacions de peatge d'autopista, gasolineres, supermercats, centres d'exposició, estadis i altres llocs d'il·luminació necessàries.\nBenvingut a l'engròs de venda calenta de la famosa marques etl dlc saa c marca ceandrohs certificat 100w/120w/150w/200w alta llum graduables OVNI dirigits alta badia llum en estoc amb la nostra fàbrica. Un dels fabricants de professionals i proveïdors a la Xina, també oferim el servei de l'OEM i ODM amb preus raonables a requeriment personalitzat. Som una de les marques famoses, Benvingut a comprovar la cita amb nosaltres.\nHot Tags: certificat de venda calenta ETL DLC SAA C-TICK CE 59 RoHS 100W/120W/150W/200W alta llum graduables UFO alta badia llum LED, Xina, fàbrica, proveïdors, fabricants, majoristes, cotització, personalitzat, preu, l'OEM, ODM, marques, en estoc\nVenda calenta CE 59 RoHS certificat 600W/800W inunda...


Presentació del llibre “Sant Quirze del Vallès .Recull gràfic 1878-1985” | elsot.cat\nEl dijous 22 d’abril, a les 19 hores, la sala Josep Brossa de la Patronal acollirà la presentació del llibre “Sant Quirze del Vallès. Recull gràfic 1878-1985”. Es tracta d’un llibre col·leccionable amb fotografies històriques del municipi organitzades en diversos continguts temàtics com l’espai urbà, les festes, el comerç i els serveis, la cultura i el lleure, les institucions i les escoles.\nEl volum de la publicació és de 840 pàgines en format DIN A4 amb unes 1.000 fotografies restaurades digitalment, impreses a dues tintes, en color sèpia, i amb enquadernació de luxe. S’edita en fascicles de periodicitat setmanal: 50 fascicles més el de presentació. Es podrà trobar a diferents punts de venda del poble. Com a campanya de promoció, es podran obtenir de forma gratuïta les cobertes i el fascicle de presentació el mateix dia 22.\nEl volum l’ha coordinat el Grup d’Investigació i Història de Sant Quirze (GIHSQ). Els autors i autores dels diferents capítols són persones de Sant Quirze i que voluntàriament han redactat cada àrea temàtica. El fons fotogràfic procedeix de l’arxiu del Grup d’Investigació i Història de Sant Quirze. L’edició va a càrrec de l’editorial EFADOS, té el suport de l’Ajuntament de Sant Quirze del Vallès i està emmarcat en la col·lecció “L’Abans”.\nL’assistència és gratuïta però cal fer la reserva prèvia de localitats a http://entrades.santquirzevalles.cat a partir de dimarts 6 d’abril a les 8 hores.


Avui al Concert Privat de la Malla, els Amics de les Arts!\nCom ha anat la setmana? Com cada divendres us fem cinc cèntims del que podreu veure aquesta mitjanit a La Malla.\nEls Amics de les Arts són el grup musical convidat al Concert Privat. L’estil de la banda és l’Electro Avant Pop d'Autor. Després de dues maquetes, Catalonautes i Roulotte Polar, Els Amics de les Arts, van publicar l'any 2008 "Castafiore Cabaret". La gira de presentació els va portar arreu del principat i a sales com l'APolo 2, la Mirona de Salt, la Farinera o a Palma de Mallorca. Actualment acaben de publicar el seu segon disc titulat BED & BREAKFAST.\nA la secció Nous Creadors hem picat a la porta de Bestiario, un estudi de Barcelona especialitzat en el camp de la visualització de dades. Utilitzen el poder de la comunicació de les imatges per explicar de forma entenedora grans volums d'informació, com els que poden manegar grups d'investigació o organismes amb bases de dades molt extenses, per exemple. El que fan és fusionar l'art i la ciència per crear un espai de navegació per Internet totalment impactant.\nA Societat 2.0, fem un resum del que es va poder veure a la Retrospectiva DO al CCCB "Tele amb denominació d'origen". El projecte Denominació d'Origen (DO) de la Xarxa de Televisions Locals (XTVL) va arribar aquest mes de desembre als 5 anys d'emissions ininterrumpudes. Durant aquest període s'han coproduït i emès 113 sèries realitzades per directors i productors emergents amb propostes de format i contingut transgressors i lliures. Amb motiu del 5è aniversari de DO, l'Auditori del Centre de Cultura Contemporània de Barcelona va projectar el passat Nadal al CCCB una selecció de produccions de ficció, documentals, culturals i videocreació emeses a Denominació d'Origen. Minifilms i el Concerts Privats de La Malla van participar en aquesta retrospectiva.\nTambé visitem l’Atelieretaguardia a la nova secció Hàbitat, un estudi fotogràfic instal·lat a la segona planta d’una antiga fàbrica del barri del raval de Barcelona. En aquestes instal·lacions, on han habilitat també els seus tallers i estudis altres col·lectius, els membres d’Atelieretaguardia recuperen tècniques fotogràfiques dels primers anys de la fotografia per retratar, amb mètodes de fa més d’un segle, el món d’avui.\nEl Bloc del Dr Repronto és el tema que ens ocupa a Noves Narratives. El bloc de Raúl Minchinella, "Reflexiones de Repronto", és un dels més visitats de l'Estat. Setmanalment, hi trobem un vídeo en què l'autor ofereix una reflexió sobre algun aspecte del món audiovisual: fórmules que es tornen clixés, símbols que acaben entenent-se malament i situacions causades per la influència dels mitjans de comunicació. Amb un estil semblant als fanzines dels anys 80 i un toc underground, les "Reflexiones del Dr. Repronto" són una actualització interessant i exitosa del gènere de l'assaig.\nEl reportatge de Cinema està dedicat al gran mal de cap que ens persegueix: la crisi econòmica. Acomiadaments, manca de confiança social, pessimisme en el futur... som en un moment fosc i no gaire esperançador. Veiem com el cinema conviu amb aquesta crisi, com alguns cineastes parlen d'ella. Jose Mª Álvarez de Lara, professora a L'ESADE, ens dóna quatre pincellades de la situació que ens ha tocat viure.\nTot d’aquí ben poquet a la vostra TV. Us hi esperem!\nLa Malla d’avui arriba amb tints flamencs\nEl Concert Privat d’aquesta setmana està protagonitzat per Las Migas, un quartet de dones diferents que aporten la fusió del seus talents per a crear un so de fusió molt personal. Las Migas són Marta, de Sevilla; Lisa, d’Alemanya; Isabelle, bretona i Sílvia de l’Empordà. En aquest petit concert privat mostraran el poder de l’alquímia del seu so.\nA Nous Creadors, parlarem de Zeppelin, un festival sonor amb dotze anys d'antiguitat que, enguany, reflexiona sobre el poder i la por a l’era digital, que justifiquen l'exercici del control, i les conductes que duen a considerar normal la nostra pèrdua de privacitat.\nFa prop d'una dècada que l'artista Antoni Abad recorre el món donant mòbils d'ultima generació a col·lectius amb risc d'exclusió social. Els telèfons es converteixen en megàfons que els serveixen d'altaveu en el projecte megafone.net. Aquest és el tema central de la secció Societat 2.0.\nI més música amb Minimúsica, un col·lectiu que va néixer del segell català Sones i el projecte La Colazione. Avui desenvolupen una sèrie de concerts per tot Catalunya on intenten acostar la música independent al públic infantil.\n¿Què significa avui la paraula utopia i com es reflecteix en la producció literària més recent? Des de l’illa Utopia de Moro o del 1984 d’Orwell, aquest serà el tema a reflexionar entre lletres a Noves Narratives.\nEl recorregut de La Malla pel Cinema d’aquesta setmana ens porta a endinsar-nos en el treball actoral. Sovint els actors moldegen el seu cos per encaixar amb el personatge que han d'interpretar. Fins a aquin punt afecta aquesta feina corporal la seva pròpia salut?\nI per acabar, avui parlem amb Adriana Lòpez a Outsiders. Fotògrafa barcelonina que es va traslladar a Nova York l’any 2001 a la recerca de nous horitzons professionals. Allà va trobar el seu camí artístic i va la seva vida. La seva primera exposició, “Spanish harlem”, a la Randall scott Gallery, hi va dedicar 8 anys de la seva vida i ara en prepara una altra amb 9 fotògrafs americans més.\nEns acompanyeu aquesta nit? Només cal que poseu la vostra tele local a mitjanit. Ens agradarà molt veureu’s des de la pantalla al sofà de casa. Bon cap de setmana!


Comprem a Abrera, i tu? Fins el diumenge 29 d'agost podeu fer servir els vostres cupons descompte als comerços d'Abrera adherits a la campanya:: Ajuntament d'Abrera\nDIJOUS, 16/09/2021 | 13:49 h\nComprem a Abrera, i tu? Fins el diumenge 29 d'agost podeu fer servir els vostres cupons descompte als comerços d'Abrera adherits a la campanya\nDes de l'Ajuntament d'Abrera impulsem la campanya "Comprem a Abrera, i tu?" amb l'objectiu de promocionar i dinamitzar el nostre comerç local\nAmb l'objectiu de promocionar i dinamitzar el nostre comerç i reactivar l'economia local, hem posat en marxa la campanya "Comprem a Abrera". En total destinarem 100.000€, amb possibilitat de ser ampliables, en dues convocatòries durant l'any 2021: ara estem duent a terme la primer convocatòria privamera-estiu, i la segona és previst realitzar-la durant la tardor-hivern. Comprem a Abrera, i tu?\nLa iniciativa consisteix en acumular tiquets de compra i bescanviar-los per cupons descompte per un import màxim de 30 euros, que es podran gastar als comerços i serveis del nostre municipi adherits a la campanya fins el diumenge 29 d'agost. Des de l'Ajuntament d'Abrera pagarem als establiments els valors dels cupons presentats.\nComprem a Abrera, i tu? Fes servir els teus cupons descompte\nDel dissabte 1 de maig al dijous 8 de juliol (ambdós dies inclosos):\nDel dimecres 16 de juny al divendres 9 de juliol (ambdós dies inclosos):\nDel dimecres 16 de juny al diumenge 29 d'agost (ambdós dies inclosos):\nPeríode per fer servir els cupons descompte als comerços adherits a la campanya. Des de l'Ajuntament pagarem als establiments els valors dels cupons presentats.\nFins el diumenge 29 d'agost podreu fer servir els vostres cupons descompte\nals comerços adherits a la campanya, que estan identificats\namb el distintiu de la campanya "Comprem a Abrera, i tu?"\nEn quins comerços es poden utilitzar els cupons descompte?\nConsulteu el llistat fent clic aquí.\nQuants cupons descompte es podien obtenir per tiquets de compra?\nPer tiquets de compra que sumaven entre 100 i 199,99 €: 1 Cupó Vermell (de 5€) i 1 Cupó Groc ( de 5€), 10 € en total.\nPer tiquets de compra que sumaven entre 200 i 299,99 €: 1 Cupó Vermell (de 5€) i 3 Cupons Grocs (de 5€), 20 € en total.\nPer tiquets de compra que sumaven més de 300 €: 2 Cupons Vermells (de 5€) i 4 Cupons Grocs (de 5€), 30 € en total.\nQuan es faci una compra en un establiment adherit a la campanya\nes pot pagar amb els cupons descompte, sempre que el valor de la compra\nsigui igual o superior al valor dels cupons decompte entregats\nComprem a Abrera, i tu? Escolta com pots fer servir els teus cupons descompte!\nComprem a Abrera i tu? Escolta com pots bescanviar els teus tiquets de compra per cupons descompte 01\nComprem a Abrera i tu? Escolta com pots bescanviar els teus tiquets de compra per cupons descompte 02\nLlistat de comerços adherits. Juliol 2021


30-06-2014 — lluis\nEn la final de la tarda, l'atleta entrenada per Ferran Tortosa feia una sortida lenta i que li impedia recuperar la distància amb les seves rivals, finalitzant vuitena amb un temps de 15.86 segons. Mireia aconseguia situar-se brillantment en posició de finalista en el seu primer any de cadet, acumulant una experiència molt valuosa que segur li servirà per l'a...\nCampionat de Catalunya de clubs veterans diumenge a Camp Clar\n27-06-2014 — lluis\nOrganitzat pel Club Atletisme Tarragona, es disputa aquest diumenge a l'Estadi Municipal de Camp Clar la vuitena edició del Campionat de Catalunya de Clubs Veterans, en la que l'equip tarragoní prendrà part tant en categoria masculina com femenina. Un total de vint clubs participaran en el campionat, dels quals dotze lluitaran en la competició masculina per destronar al Pratenc AA, guanyador els dos darrers anys. Un èxit també la presència de vuit equips femenins, en una competició que guanya adeptes any rera any, i en la que l'equip tarragoní lluitarà per millorar la quarta posició assolida l'any passat, mentre que la lluita per la victòria ha de ser entre l'Avinent Manresa, el Pratenc AA i el Barcelona Atletisme, si no hi ha cap sorpresa.\nEl CAT presentarà un equip integrat per vi...\nJosé F. García i Joan Blanco, segons a les seves respectives categories a les Cursa de 10 i 5 kms celebrades a La Canonja\n25-06-2014 — Alex\nA la Cursa de 10 km celebrada a La Canonja, dos van ser els participants del Club Atletisme Tarragona que han demostrat estar en un excel·lent estat de forma en aquest final de temporada: Joan Blanco (28è de la general i 2on de la seva categoria) i Isidre López (36è) que han fet 40:31 i 42:31, respectivament. La cursa ha estat molt disputada arribant els tres corredors del podi en un marge molt estret de temps, sent guanyada pel Xavi Garcia del Facvac Valls (33:09), segon ha estat Marc Garcia del Corredors.cat (33:13) i tercer Pedro Ortega del Evasion Running Reus (33:16).\nPer un altre banda, a La Canonja també, en la Cursa de 5 kms, José F. García Navarrete del CAT ha fet un magnífic 9è lloc fent un temps de 18’57’’ (2on de la seva categoria). Aquesta cursa ha estat guanyada pel Ferra...\nPòdiums per als 3 representants del Club Atletisme Tarragona al Campionat d’Espanya de Veterans\n23-06-2014 — JosepM\nAquest passat cap de setmana s’ha celebrat el Campionat d’Espanya de Veterans a Huelva. Del Club Atletisme Tarragona hi han participat 3 atletes, obtenint tots ells places de pòdium.\nEn Josep Maria Mateo (M45) va participar en 3 proves i va obtenir magnífics resultats en cadascuna d’elles. A llargada va aconseguir saltar 5,66 m, registre que suposa marca personal, i va obtenir el sotscampionat d’Espanya. A alçada també va obtenir el segon lloc amb un salt de 1,53 m. També va participar als 100 metres llisos on va aconseguir passar a la final de la prova i on va ser vuitè amb un temps de 12,74 s.\nJesús Montolio (M40) va participar en el 400 metres llisos on va quedar 3r amb un gran registre de 52,78 s; va ser una cursa molt disputada i el Jesús va aconseguir mantenir un bon ritme en la rec...\n22-06-2014 — Alex\nEn categoria cadet, s’ha disputat la jornada de tarda suspesa per les inclemències del temps el passat cap de setmana. Mireia López ha aconseguit guanyar el concurs de llançament de javelina en una prova molt ...\nHugo Berenguel, Montse Montañés i Mireia López, campions de Catalunya\n16-06-2014 — lluis\nEls atletes del Club Atletisme Tarragona Montse Montañés, Hugo Berenguel i Mireia López s'han proclamat aquest cap de setmana campions de Catalunya en les finals disputades a Tarragona i Vic, en les què un elevat nombre d'atletes de l'Escola CAT han competit al major nivell, assolint excel.lents resultats, coronats per altres dues medalles, aconseguides per Montse Montañés (plata) i Alícia Vázquez (bronze), i dues quartes posicions de Martina Pomes i Laia Aldave.\nMontse Montañés s'imposava el dissabte a l'Estadi Municipal de Camp Clar en la final de llançament de pes infantil, en aconseguir una impressionant marca de 11.76 metres en el primer llançament, que deixava sentenciat el concurs. Montañés era segona també en el concurs de llançament de martell, amb un millor tir de 38.31 me...\n09-06-2014 — JosepM\nEn la categoria femenina es va guanyar en els dos relleus, el 4x100 i el 4x400, en la categoria de F45. Les components de l'equip de 4x400 van ser Ana Cabello, Pilar Fernández, Marisa Pradillo i Susanna Calaf. Aquesta prova s'afrontava amb molt de respecte, ja que no s'adaptava a les característiques específiques de les integrants de l'equip, però a ...\nDídac Alonso, Javier Almalé, Alícia Vázquez, Mireia López i Maria Font finalistes al Català cadet d’aire lliure que es disputarà a Vic el 15 de juny\n09-06-2014 — Alex\nEn la jornada prèvia del Campionat de Catalunya cadet que s’ha disputat aquest dissabte, 5 atletes de l’escola del Club Atletisme Tarragona han aconseguit classificar-se per a la jornada final, que es disputarà a Vic el diumenge vinent dia 15.\nDídac Alonso en llençament de javelina, Javier Almalé en salt de llargada, Alícia Vázquez en salt de llargada i en la cursa dels 100 metres tanques i Mireia López també en els 100 metres tanques i en el concurs del llençament de javelina i Maria Font en la cursa de 5000 metres marxa.\nNo han aconseguit la classificació tot i el seu bon paper, Gerard Parera que va participar en la cursa dels 60...


Exclouen Boiro de Guanyem per no tenir la nacionalitat - Diari de Girona\nEl partit denuncia els fets, tenint en compte que la número 6 de la llista fa més de 20 anys que viu a Girona\nExclouen Boiro de Guanyem per no tenir la nacionalitat Diari de Girona\nGuanyem Girona va denunciar ahir públicament que la Junta Electoral hagi exclòs la persona que havia d'ocupar el número 6 a la llista de la candidatura pel fet de no disposar de la nacionalitat espanyola. Es tracta d'Adama Boiro, de 39 anys i veïna de Santa Eugènia. Nascuda al Senegal, Boiro fa 20 anys que està establerta a Catalunya, i el 2018 la Generalitat li va concedir la medalla al treball President Macià per la seva tasca de mediació intercomunitària en l'àmbit gironí. La candidatura reivindica el dret de vot a tota la ciutadania i denuncia el fet que prop de 16.000 persones estiguin excloses del procés electoral del 26 de maig. D'aquesta manera, Guanyem Girona denuncia la llei d'estrangeria i se suma a la campanya «Vot per tothom» que estan realitzant Girona Acull, l'Espai Antiracista i la Coordinadora d'ONGs Solidàries.\nFruit d'aquesta decisió, Guanyem Girona ha fet canvis en la llista electoral i ha inclòs Iruna Rigau dins l'equip inicial de 14 persones, anomenat «l'equip de la majoria». Rigau, de 28 anys, és professora de secundària i l'actual cap de colla dels Marrecs de Salt.


L’Orquestra de València visita París després de dotze anys sense eixides internacionals￼\nL’alcalde, Joan Ribó, ha viatjat fins a la capital francesa per acompanyar a la formació musical, que actua este divendres en la històrica Salle Gaveau\nL’Orquestra de València visita París després de dotze anys sense eixides internacionals\nL’Orquestra de València oferirà demà divendres, 8 d’abril, un concert en la històrica Salle Gaveau de París (França), dirigit pel seu titular, el mestre Alexander Liebreich, en la primera eixida a l’estranger de la formació en dotze anys, i 72 anys després des de la seua visita a la capital francesa, en aquella ocasió sota la batuta del mestre José Iturbi. L’alcalde de València, Joan Ribó, que s’ha desplaçat fins a la capital francesa amb motiu d’este concert extraordinari, ha assenyalat la importància de secundar i impulsar la projecció internacional de l’OV, i ha reconegut el treball i la dedicació de les i els professionals i mestres que la integren.\nAcompanyat per la regidora de Cultura i presidenta del Palau de la Música, Gloria Tello, i pel director del Palau, Vicent Ros, l’alcalde Joan Ribó ha subratllat la qualitat de l’Orquestra de València, àmpliament reconeguda en tots els àmbits professionals i pel públic, la qual cosa es reflecteix també en l’elenc de noms del panorama musical mundial que l’han dirigida al llarg del temps. Ribó ha destacat que l’OV és una de les principals formacions musicals de l’àmbit actual, per la qualitat de les seues interpretacions i pel seu repertori, i ha reiterat el suport municipal per a continuar amplificant la seua projecció internacional. Així mateix, l’alcalde de València ha destacat l’elecció d’una peça d’autoria ucraïnesa per a donar inici al concert, “que serà símbol explícit del rebuig a la guerra i expressió de solidaritat amb Ucraïna i amb tota la ciutadania que es veu afectada pel conflicte bèl·lic”, ha afirmat.\nEl programa del concert s’obrirà, precisament, amb l’obra per a corda del compositor ucraïnés Valentin Silvestrov titulada “Stille Musik”, en suport al poble ucraïnés i en decidit rebuig a la guerra. Continuarà amb la partitura impressionista Ma mere l’oye, de Maurice Ravel, i amb el cicle de cançons Les Nuits d’eté, op. 7, d’Héctor Berlioz, sobre sis poemes de Théophile Gautier, obra que serà cantada per la mezzosoprano Anna Lucia Richter. L’obertura La Capricciosa Corretta, del compositor valencià Vicente Martín i Soler, i la romàntica Simfonia núm. 5 “Reforma” de Félix Mendelssohn, completaran el programa, especialment dissenyat per a esta actuació.\nDurant la seua visita a París, l’alcalde Joan Ribó visitarà l’exposició de l’artista alacantí Miquel Peirò, que s’ofereix en l’Ecole Nationale d’Architecture de París Val de Seine, i assistirà a la recepció de l’ambaixador delegat permanent d’Espanya davant la UNESCO, José Manuel Rodríguez Uribes.\nLa presidenta del Palau de la Música, Gloria Tello, ha explicat la importància, “tant pel que fa al fet artístic, com per la visibilització internacional, que per a una orquestra revisten les eixides a l’estranger”. “I ara que la situació de la pandèmia ho permet, tornem a viatjar per a visitar una de les capitals mundials de la música”. La regidora ha recordat que la temporada passada de l’auditori valencià va estar dedicada a la figura del mestre valencià José Iturbi; “i ara –ha afegit- arredonim el record a Iturbi, a manera de gran epíleg, amb un concert en una de les ciutats més importants en la seua trajectòria docent i artística, i en una sala que va ser determinant en el seu pas per la capital francesa”.\nEl concert està programat per a les 19.00 hores del divendres. Per a l’organització d’esta eixida internacional, des del Palau de la Música de València s’han establit contactes amb institucions de diferent caràcter, com la Unesco, la Cambra de Comerç, el Consolat d’Espanya a París, i la col·laboració de Visit València, que han donat suport a esta visita.\nL’Orquestra de València va iniciar les seues eixides internacionals l’any 1950, precisament dirigida per José Iturbi. Les seues primeres visites van ser a sales del Regne Unit i de França, i van continuar amb les actuacions a Itàlia i Turquia, l’any 1996, i a Lisboa en 1998, en el marc de la celebració de l’Expo 98. Posteriorment, la formació ha viatjat a Alemanya i al Festival internacional de Schleswig-Holstein en 2002; al Festival Internacional de Música Contemporània Tage der Neuer Musik de Zuric, l’any 2005; a Àustria i Txèquia en 2008; i de nou altres dos viatges a Alemanya en els anys 2008 i 2010.\nDurant estes eixides, l’Orquestra de València ha estat acompanyada noms de prestigi, com els violoncel·listes Mstislav Rostropóvich i Mischa Maiski, els pianistes Joaquín Achúcarro, Leonel Morales i Joaquín Soriano, les cantants líriques Ewa Podles i Isabel Monar, i el guitarra Pepe Romero, entre altres.\nLa cantant Anna Lucia Richter, que interpretarà les cançons Les Nuits d’eté, op. 7, de Berlioz, recull en la seua trajectòria els seus papers com Zerline en el Don Giovanni de Mozart en 2021, sota la batuta de Teodor Currentzis en el Festival de Salzburg; i el seu debut eixe mateix any en l’Òpera de Colònia, en Hänsel, d’Humperdinck, amb François Xavier Roth. Ha cantat en concerts amb Bernard Haitink i l’Orquestra Simfònica de Londres, Giovanni Antonini i Il Giardino Armonico, Thomas Hengelbrock i l’Orquestra de París, o Ivan Fisher i l’Orquestra del Festival de Budapest. També ha actuat en el Festival de Llucana, els Proms de la BBC a Londres i a Schleswig-Holstein.\nPrevAnteriorMeliana ha iniciat les obres de remodelació integral del tram sud de l’avinguda de la Senyera\nSegüentLa Societat Espanyola de Pneumologia acredita la Unitat Bàsica en Tabaquisme de l’Hospital d’AlziraNext


Rovira diu que va voler aturar l'1-0 pels incidents però Puigdemont s'hi va negar - Diari de Girona\nRovira diu que va voler aturar l'1-0 pels incidents però Puigdemont s'hi va negar\nEl jutge deixa en llibertat la líder d'ERC després de declarar amb una fiança de 60.000 €\nLa secretària general d'ERC, Marta Rovira, i la coordinadora general del PDeCAT, Marta Pascal, van admetre ahir davant del magistrat instructor del Tribunal Suprem Pablo Llarena que la declaració d'independència del 27 d'octubre va ser una declaració «política», però sense efectes jurídics. D'aquesta manera, van voler treure valor pràctic a la DUI aprovada pel Parlament. A més, també van reconèixer que el referèndum independentista de l'1-O no tenia base en la legalitat espanyola.\nRovira va defensar davant Llarena «el dret dels ciutadans de Catalunya a votar» i «la democràcia» i, segons fonts d'ERC, ha recordat que el Parlament de Catalunya ja va aprovar una declaració d'autodeterminació el desembre del 1989 i que, aleshores, com que no hi havia majoria independentista, no se li va donar importància. Segons fonts jurídiques ha apuntat també que la declaració d'independència del 27-O va ser una manifestació de «voluntat política» amb caràcter simbòlic, perquè tothom sabia que no tenia cap efecte i quedaria suspesa. També va explicar que el matí de l'1-O va plantejar al president de la Generalitat, Carles Puigdemont, suspendre les votacions després de les càrregues policials, però es va quedar «sola» defensant aquesta tesi i no va ser atesa. Segons va apuntar, Puigdemont va tancar aquesta porta adduint que hi havia molta gent que esperava votar i que suspendre seria pitjor. Tot i que Vox va demanar la presó provisional sense fiança per a Rovira, la fiscalia i l'advocacia de l'Estat van demanar la llibertat amb fiança, sense demanar una quantitat concreta. El magistrat va acordar una fiança de 60.000 euros. Els fons sortiran molt probablement de la caixa de solidaritat oberta per l'ANC i Òmnium Cultural. Després de conèixer la decisió judicial, Rovira va dirigir-se a Estremera per visitar Oriol Junqueras i Joaquim Forn. Des d'allà el líder d'ERC i Rovira, van enviar ahir una carta a la militància en què defensen la vigència del projecte polític republicà del partit i avisen: «Estem amb vosaltres i mai renunciarem a les nostres conviccions, mai, tot el contrari». Admeten que treballaven amb la possibilitat que el jutge hagués decretat presó incondicional per a Rovira: «Era una circumstància probable», com ja en el seu moment es va decretar per Junqueras, a la presó d'Estremera des del 2 de novembre de 2017.\nJunqueras i Rovira demanen als militants que segueixin defensant el projecte independentista des de vies pacífiques com fins ara. Per la seva banda, Pascal va declarar durant menys d'una hora i va respondre a les preguntes de totes les parts, tot i que Llarena no n'hi va fer cap. Segons fonts jurídiques, durant la seva declaració, Pascal va insistir que la declaració d'independència del 27-O tenia caràcter «polític» però no jurídic, i va recordar que en les reunions que va mantenir amb el president destituït de la Generalitat, Carles Puigdemont, li va transmetre que era convenient formar govern al més aviat possible. Pascal no va coincidir amb alguna de les parts que apuntaven que els fets del 20 i 21 de setembre van tenir caràcter violent, i va afegir que a ella la violència li genera «disgust».\nDues vies: Constitució i Estatut\nEl president del Govern espanyol, Mariano Rajoy, va afirmar ahir que la solució a la situació política a Catalunya «passa per una via de dos rails, la Constitució i l'Estatut», i es va mostrar «optimista» en considerar que «estem millor que fa uns mesos».


Ei! Som els de 2n d'Educació Primària! - Col·legi Sant Francesc d'Assis\nHome Blog Ei! Som els de 2n d'Educació Primària!\nEi! Som els de 2n d'Educació Primària!\nNosaltres som el grup de nins i nines de 2n d’Educació Primària! Som un grup molt participatiu, feiner i ens agrada aprendre moltes coses noves. Això sí, a vegades també som un poc xerradors…\nDurant aquest curs treballarem els objectius curriculars i, a més, aprendrem a ser bones persones, respectuoses, responsables, autònomes i tractarem la resolució de conflictes des de la conversa i l’escolta.\nDins l’aula es duen a terme activitats en grup cooperatiu i unes matemàtiques manipulatives. A més a més, duem a terme dinàmiques de grup per afavorir la cohesió del mateix, entre d’altres. També aprenem fent sortides i anant a l’hort.


Segòvia, l'aqüeducte romà construït durant el segle II dC\nSegòvia, l'aqüeducte romà construït el segle II dC\nAutor: Pere | 08 / 05 / 2017 | Categories: Ruta per les Comunitats de Castella la Manxa, Madrid i Castella i Lleó - Espanya (Inici: Sigüenza - Final: Àvila) (2017) | Etiquetes: Castell, Catedral, Escapada Urbana | Sense comentaris\nL’aqüeducte de Segòvia és una obra civil romana del segle II dC.\nLa seva construcció va portar l’aigua a Segòvia des del riu Frio que neix a prop del palau de la Granja.\nA la part superior es troba la canalització que ha donat servei a la ciutat fins al segle XX.\nSegòvia és la capital de la província homònima que pertany a la Comunitat de Castella i Lleó.\nActualment la seva població és de 51.756 (2017).\nLa seva climatologia es troba sota la influència de la Serra de Guadarrama.\nEl nucli antic s’aixeca sobre un promontori envoltat pels rius Eresma i Clamores.\nDestaquen l’alcàsser medieval i la catedral gòtica.\nL’any 1985 l’aqüeducte i la ciutat antiga van ser declarats Patrimoni de la Humanitat per la Unesco.\nUn campament de l’època celtiber ocupava l’actual alcàsser.\nSota la dominació romana es van construir l’actual aqüeducte i encara es conserva alguna calçada romana.\nEl segle XI el rei Alfons VI de Lleó va repoblar aquestes terres després de la reconquesta musulmana.\nEl segle XII es va construir la catedral romànica de Santa Maria.\nDurant el segle XIII el rei Alfons X va traslladar la seva residència a l’alcàsser.\nTambé en aquest segle la ciutat va viure una època d’esplendor gràcies a la indústria de la llana.\nL’any 1474 Segòvia va coronar reina de Castella a Isabel la Catòlica.\nLa indústria del drap segovià\nDel segle XV al XVIII la indústria del drap segovià es va desenvolupar notablement. Les ovelles merines transhumants que transitaven per la zona produïen una llana molt fina apreciada a tota Europa.\nGuerra de les Comunitats de Castella\nEl 1516 Carles I es va autoproclamar des de Flandes rei de les seves possessions hispàniques. Va arribar-hi amb la seva cort. La seva elecció imperial a Alemanya i les seves demandes recaptatòries van propiciar la revolta urbana coneguda com la Guerra de les Comunitats de Castella.\nEl 1521 el comuner Juan Bravo va ser el comandament de l’aixecament a Segòvia.\nReial Col·legi d’Artilleria\nEl 1764 es va crear el Reial Col·legi d’Artilleria que va ser la primera acadèmia militar d’Espanya. Actualment encara es troba a la ciutat de Segòvia.\nPlànol de la ciutat antiga\nL’edificació està formada per una doble arcada d’arcs de pedra de granit amb carreus units sense cap mena de ciment.\nTé una longitud de 728 m i una alçada de 28,5 m.\nPlaça de l’Artilleria\nA la plaça de l’Azoguejo es troba el Mesón de Cándido amb el títol d’Hostaler Major de Castella.\nLa font dels tres sortidors es trobava a la mateixa plaça. Va ser traslladada a una terrassa quan es va demolir l’església de Santa Columba.\nLes escales condueixen al barri dels Cavallers.\nFont dels tres sortidors\nEscales al barri dels Cavallers\nVerge de la Fuencisla\nLa Verge de la Fuencisla és la patrona de la ciutat de Segòvia. Una imatge de la mateixa es troba al centre de l’arqueria de l’aqüeducte.\nRestauració de l’aqüeducte\nL’aqüeducte ha estat restaurat recentment, ja que es trobava molt deteriorat per la contaminació atmosfèrica.\nLlegenda de l’aqüeducte\nUna llegenda explica que una nena pujava cada dia a una muntanya molt alta per omplir el seu càntir d’aigua.\nUn dia li va demanar al dimoni que aixequés un edifici per no haver d’anar a buscar més aigua. Una nit se li va aparèixer i li va concedir el desig amb una condició. Si acabava l’aqüeducte abans que cantés el gall li hauria d’entregar la seva ànima.\nLa nena va accedir al pacte i el diable va començar a construir-lo però immediatament es va penedir de la demanda.\nJust el moment de cantar el gall li faltava al diable una pedra per col·locar. Per la qual cosa la nena no va perdre l’ànima.\nAquest forat és on està allotjada la Verge de la Fuencisla.\nDes de la ciutat antiga es veu la silueta de la dona morta. És una formació muntanyenca de la Serra de Guadarrama que delimita les províncies de Segòvia i Madrid.\nEl perfil de les muntanyes recorden una dona tombada cap per amunt amb els braços sobre el pit.\nMirador de la ciutat antiga\nL’antic teatre Cervantes ha rehabilitat la seva façana i està pendent d’un nou projecte per a la ciutat.\nLa casa dels Pics del segle XV té una decoració de puntes de diamant que tenia un sentit defensiu i ornamental. Actualment és l’Escola d’Art.\nCasa dels Pics\nPorta de Sant Martí\nEn aquest punt s’obria la porta de Sant Martí que era el principal accés al recinte emmurallat.\nL’església de Sant Martí del segle XII és d’origen mossàrab amb estil romànic. El temple destaca per la seva torre del campanar i la galeria porticada. L’absis central va ser substituït.\nLa casa del Segle XVI és un palau que mostra com era una residència nobiliària urbana.\nCasa del segle XVI\nPlaça de Juan Bravo\nL’actual plaça de Juan Bravo es troba a mitjan camí de l’aqüeducte i la catedral de Santa Maria.\nEl monument del comuner Bravo recorda que va ser el comandant de la ciutat a la Guerra de les Comunitats de Castella.\nEl barri jueu està ubicat al sud de la ciutat. Va ser habitat per aquesta comunitat des del segle XII fins a la seva expulsió el 1492 mitjançant l’Edicte de Granada dels Reis Catòlics.\nEl convent del Corpus Christi va ser l’antiga sinagoga major fins al 1410. La més important de les cinc que va arribar a tenir la comunitat jueva.\nEl Centre Didàctic de la Jueria és l’antic palau d’Abraham Senneor. Va ser comptador dels Reis Catòlics i jutge major de les Aljames que eren les comunitats musulmanes del regne de Castella.\nConvent Corpus Christi\nCentre Didàctic de la Jueria\nLa plaça Major és el cor de Segòvia. Reuneix l’edifici de l’Ajuntament, el teatre Juan Bravo, l’església de Sant Miquel i l’absis de la catedral de Santa Maria.\nGlorieta de la plaça Major\nMercat de la ciutat\nEn aquest espai se celebrava el mercat de la ciutat.\nEn aquesta plaça l’any 1474 Isabel la Catòlica va ser proclamada reina de Castella.\nCatedral de la Nostra Senyora de l’Assumpció i San Frutos\nLa Santa Església Catedral de Nostra Senyora de l’Assumpció i San Frutos és coneguda com la Dama de les Catedrals per les seves proporcions i distinció.\nL’anterior catedral va ser destruïda durant la Guerra de les Comunitats de Castella.\nEl rei Carles I va ordenar la seva construcció a l’arquitecte Juan Gil de Hontañón.\nL’any 1525 es va iniciar la seva construcció amb un estil gòtic tardà.\nEl temple de planta de creu llatina té tres naus, un creuer, una capçalera amb una girola i capelles radials.\nLa coberta és de volta de creueria complexa suportada amb arcs blegats i arcs tercelets que acaben en pilars fasciculats.\nLa porta de San Frutos dedicada al patró de la ciutat es troba a la part nord del creuer. S’obra a la plaça Major com l’accés principal de la catedral.\nL’espai que hi ha entre l’altar major i el cor és conegut com la via sacra per les tombes de diversos bisbes de la diòcesi.\nLa girola té vuit capelles absidals.\nPorta de San Frutos\nCapella del Sepulcre\nLa capella del Sepulcre té un Crist jacent. És una escultura realista de gran dramatisme que va ser donada a la catedral el segle XVII.\nAl costat de la via sacra es troba un púlpit de marbre d’estil barroc amb relleus de la Concepció i dels Evangelistes.\nPúlpit de marbre\nLa capella major té un retaule neoclàssic amb una imatge de la Verge de la Pau del segle XIII.\nLes reixes que tanquen l’altar major són una obra barroca del segle XVIII.\nCor i rerecor\nEl rerecor és un retaule neoclàssic de marbre i bronze que té en una caixa les restes de san Frutos.\nEl cor està situat davant de l’altar major. El cadirat va ser portat de l’antiga catedral romànica.\nRetaule, orgue i porta del claustre\nLa porta d’accés del claustre va ser encarregada per la reina Isabel la Catòlica. Està decorada amb una escultura de la Pietat.\nEl claustre està situat al costat sud del temple. Va ser traslladat íntegrament des de l’antiga catedral de Santa Maria.\nEl claustre dissenyat per Juan Guas és una obra del gòtic del segle XV. Té planta quadrada i cinc trams de galeries cobertes amb voltes de creueria simple.\nDestaquen els seus finestrals de traceries calades.\nHi ha un pou al mig del pati del claustre.\nLa torre del campanar és de planta quadrada amb 88 m d’alçada. En el seu moment va ser la més alta d’Espanya.\nEls vitralls de la catedral formen un conjunt patrimonial molt reconegut a Espanya.\nLa seva construcció es va realitzar en tres fases:\nentre 1544 i 1548 es van finalitzar els de la nau central i de les naus laterals. Corresponen al període del Renaixement de l’Escola Flamenca.\na finals del segle XVII es van col·locar els del creuer i la girola.\nel 1916 es van concloure els de la capella major.\nL’any 2010 es va iniciar la restauració de tots els vitralls.\nL’església de Sant Andreu d’estil romànic conserva la capçalera de dos absis amb finestres de mig punt. Destaca la seva torre campanar de tres cossos.\nEs troba al costat de la plaça de la Merced on abans estava situat un convent de mercedaris.\nVa ser el primer jardí públic de la ciutat de Segòvia dintre del recinte emmurallat.\nVista des de la carretera de Zumarramala.\nL’Alcàsser de Segòvia és un palau-fortalesa ubicat en una zona alta estratègicament defensiva.\nDavant mateix de l’entrada principal es troba el monument dedicat als herois de la Guerra de la Independència Daoiz i Velarde.\nLa ciutat antiga es troba envoltada de muralles que estan adaptades al turó on es va construir la població.\nMonument Daoiz i Velarde\nAntigament un assentament celtiber va poblar aquest lloc.\nMés tard es van establir els romans i àrabs.\nEl segle XII el rei de Castella Alfons VIII va establir la seva residència i la cort al castell.\nDesprés Alfons X va convocar Corts del Regne el 1258. Van ser les primeres que van tenir lloc a l’Alcàsser de Segòvia.\nEl segle XIV Enric II que va ser el primer rei de la dinastia dels Trastàmares va traslladar la seva cort d’una manera permanent.\nA l’època de Joan I, Enric IV i sobretot a finals del segle XV amb Isabel la Catòlica va viure el seu més gran esplendor.\nAmb el rei Carles I i després a finals del segle XVI amb Felip II el centre de poder es desplaça a Madrid.\nEl 1764 Carles III va fixar la seu del Col·legi del Reial Cos d’Artilleria.\nL’incendi de 1862 va provocar la seva desocupació.\nMés tard es va utilitzar com a Arxiu General Militar fins a l’actualitat.\nTorre de Joan II\nLa torre de Joan II va ser construïda pel rei que pren el nom el segle XV.\nTé una planta rectangular de 80 metres d’altura.\nDestaca el cos superior amb dotze torrasses circulars i finestrals gòtics al segon pis. Una finestra d’estil mudèjar del segle XIII pertany a una edificació anterior.\nla sala de les pinyes deu el seu nom a l’enteixinat de pinyes daurades que cobreixen la sala.\nla sala de la galera era coneguda amb aquest nom per l’enteixinat que recordava un vaixell invertit. Aquí esperaven els ambaixadors a ser rebuts pel rei. Destaca un mural que representa la coronació de la reina Isabel la Catòlica el 13 de desembre de 1474.\nla sala del tron és una recreació dels temps dels Reis Catòlics. Destaca la cúpula octogonal mudèjar.\nla sala de la llar de foc o de Felip II s‘utilitzava per reunir el consell.\nla sala dels cavalls és una de les més antigues. Va ser construïda per Alfons VIII el segle XII.\nla sala dels reis que s’anomenada així per la sèrie iconogràfica de reis espanyols que decoren la part més alta de l’espai.\nel dormitori del rei Joan II.\nla capella té un retaule del segle XVI amb escenes de l’Antic Testament. Al centre una imatge de santa Bàrbara que és la patrona dels artillers.\nCúpula la galera\nCúpula del tron\nCoronació d’Isabel la Catòlica\nA la sala de la galera es troba un mural de la coronació d’Isabel la Catòlica amb els personatges sense ulls.\nEl dia de 13 de desembre de 1474 és el dia de Santa Llúcia que és la patrona dels cecs.\nA la sala del tron es troba un vitrall amb l’escut de regne de Castella i Lleó.\nDormitori de Joan II\nLa torre de l’homenatge és una construcció de planta quadrada del segle XIII.\nEstà situada a l’extrem oposat de l’entrada al recinte.\nUna torre semicircular s’adossa a la part posterior on estava ubicat el tresor dels reis de Castella i Lleó. Quatre torretes envolten el seu perímetre.\nTerrassa de reis\nLa terrassa de reis és un mirador excel·lent del barri de Sant Marc i de l’església de Vera Creu.\nAquest temple de planta dodecagonal va ser fundat per l’Orde del Sant Sepulcre el 1208.\nEsglésia de la Vera Cruz\nBarri de Sant Marc\nAl costat de la torre de l’homenatge es troba la sala d’armes amb armadures i armes de l’època medieval.\nEl plànol del castell mostra la seva forma irregular per adaptar-se al terreny.\nL’Alcàsser de Segòvia s’aixeca sobre un promontori rocós. El seu extrem té una forma que recorda la proa d’un vaixell.\nL’emplaçament, l’estètica medieval i les torres van servir d’inspiració a la Disney pel seu castell de la Blanca-neus.\nAutor: Pere|2021-04-18T10:10:48+01:0008 / 05 / 2017|Categories: Ruta per les comunitats autònomes de Castella la Manxa, Madrid i Castella i Lleó - Espanya (Inici: Sigüenza - Final: Àvila) (2017)|Etiquetes: Castell, Catedral, Escapada Urbana|Sense comentaris


La cara B: de juny 2008\nPublicat per Su a 22:34 4 comentaris: Enllaços a aquest missatge\nPer qui no ho sàpiga, ahir van començar les obres del nou estudi Itzà, desprès de mesos d'incertesa o més aviat de paràlisi burocràtica.\nCoral, sé la il·lusió que et deu fer tot i que imagino que, al mateix temps, estàs cagada de responsabilitat, però no has de patir, tanta energia no pot deixar indiferent el destí.\nSense tant dramatisme ni males arts, avui et veig així:\nPublicat per Su a 23:25 7 comentaris: Enllaços a aquest missatge\nEspero que us quedi ben guai el pastís i que passis un dia ben xulo i divertit!\nSuposo que aquest cop per tu els regals no seran el més important, sinó la festa amb les teves amigues i la mare, els avis, la tieta... oi que si?\nNo sé si l'hauràs vist aquest vídeo, que és el principi d'una pel·li que es diu Love Actually. Aquest és el meu regal, perquè el que veuràs i sentiràs en aquest youtube és, per a mi, el que realment importa. Vagis on vagis, estiguis on estiguis, nosaltres serem aquí!\nPublicat per Su a 0:00 3 comentaris: Enllaços a aquest missatge\nEtiquetes de comentaris: Felicitats, Filosofia de vida\nEi xula! Fa uns dies ja, però crec que en faré un costum, i no felicitaré al personal fins passats uns dies de l'aniversari... o no...\nEspero que t'agradi la cançò, amb aquest rotllo negre. Petons!\nPublicat per Su a 21:53 Cap comentari: Enllaços a aquest missatge\nPublicat per Su a 21:28 1 comentari: Enllaços a aquest missatge\nPublicat per Su a 19:38 1 comentari: Enllaços a aquest missatge\nAhir a la nit, a l'Enrondallémena, varem descobrir aquest grup format per joves d'Anglès, el Pasteral i la Cellera de Ter. Originals, divertits i virtuosos!\nLa vetllada estava dedicada a Joan Oliver (Pere Quart).\nAquí us poso també un dels seus poemes de Bestiari:\nPublicat per Su a 17:56 10 comentaris: Enllaços a aquest missatge\nEtiquetes de comentaris: Ritme\nLa setmana que ve s'estrena la pel·li de la sèrie del mateix nom.\nIgual que "Mujeres desesperadas", aquesta sèrie americana ha aconseguit frivolitzar amb la frivolitat i parodiar les vides, al cap i a la fi ordinàries, encara que calçant "Manolos", de les dones a la trentena. Jo no me la perdré... Espero que valgui la pena...\nL'exitosa escriptora Carrie Bradshaw (Sarah Jessica Parker), la icona preferida de la moda, torna amb el seu famós enginy totalment intacte i més agut que mai, per narrar-nos la seva pròpia història sobre el sexe, l'amor i la obsessió de les dones solteres de Nova York per la moda.\nSexe a Nova York ens mostra a Carrie, Samantha (Kim Cattrall), Charlotte (Kristin Davis) i Miranda (Cynthia Nixon) quatre anys després que acabés l'exitosa sèrie d'HBO, i ens ensenya com aquestes quatre amigues continuen fent jocs malabars per a compaginar la feina i les relacions mentre descobreixen els secrets de la maternitat, el matrimoni i les propietats immobiliàries de Manhattan.\nChris Roth reprèn el paper de l'el·lusiu i benplantat Sr. Big de Carrie Bradshaw; David Eigenberg torna a interpretar l'Steve Brady, el marit de la Miranda que té els peus sobre la terra; Evan Handler interpreta el marit confiable i afectuós de la Charlotte; i Jason Lewis en el paper d' Smith Jerrod, interpreta a l'actor, client i amant devot de Samantha.\nPublicat per Su a 22:16 5 comentaris: Enllaços a aquest missatge\nÉs una burreta catalana que encara no deu tenir ni tres setmanes de vida, però no sé com l'han batejat, així que s'accepten propostes. Jo mentrestant li diré Cuca...\nPublicat per Su a 22:08 13 comentaris: Enllaços a aquest missatge\nPublicat per Su a 23:51 4 comentaris: Enllaços a aquest missatge\nEn temps d'especulació i mediocritat com els que vivim i que en determinats moments sento que em pesa més que d'altres suportar, necessito refrescar de tant en tant, el meu heroi preferit. Dedicat als camioners.\nPublicat per Su a 22:50 2 comentaris: Enllaços a aquest missatge\nAquesta cantant la vaig descobrir l'estiu del 2006, i va ser una de les coses "xules" d'aquell estiu. Espero que us agradi.\nPublicat per Su a 21:36 Cap comentari: Enllaços a aquest missatge\nSexo en N. Y. Micropenis (No apte per -16 anys) ;-)\nSi us plau, les mamis que correu per aquí, aquest no és apte per tots els públics. De fet diria que és especialment apte i exclusivament per dones...\nPublicat per Su a 17:17 5 comentaris: Enllaços a aquest missatge\nPublicat per Su a 21:59 13 comentaris: Enllaços a aquest missatge\nEtiquetes de comentaris: Ritme, Somriu\n“-Hola, bon dia -digué la guineu.\n- Ah! Perdona -va fer el Petit Príncep. Però després d’una reflexió, afegí: - Què vol dir “domesticar”?\n- Sí -digué la guineu-. Per ara tu només ets per a mi un noi semblant a d’altres cent mil nois. I jo no tinc necessitat de tu. I tu tampoc no tens necessitat de mi. Jo no sóc per a tu sinó una guineu semblant a cent mil d’altres. Però, si em domestiques, tindrem necessitat l’un de l’altre. Tu seràs per a mi únic al món. Jo seré per a tu única al món. (…) -La meva vida és monòtona. Jo caço les gallines, els homes em cacen a mi. Totes les gallines s’assemblen i tots els homes s’assemblen. Això em provoca tedi. Però si tu em domestiques, la meva vida serà assolellada. Coneixeré un soroll de passos que serà diferent de tots els altres. Els altres passos em fan tornar al cau. Els teus me’n faran sortir, com una música. I després, mira! Veus, allà baix, els camps de blat? Jo no en menjo, de pa. El blat és inútil per a mi. Els camps de blat no em recorden a res. Què n’és de trist això. Però els teus cabells són color d’or. Serà meravellós quan m’hauràs domesticat.\n-El blat, que és daurat, em farà recordar de tu. M’agradarà la remor del vent entre el blat…\nLa guineu va callar i es quedà mirant el Petit Príncep llarga estona: - Si em vols fer el favor… domestica’m! -digué.\n- S’ha de ser molt pacient. Primer t’asseuràs una mica lluny de mi, sobre l’herba. Jo et miraré de cua d’ull i tu no diràs res. El llenguatge és font de malentesos. Però cada dia podràs seure una mica més a prop…\n- Hauria estat millor venir a la mateixa hora -digué la guineu-. Si vens, per exemple, a les quatre de la tarda, des de les tres començaré a ser feliç. Com més temps passi, més feliç em sentiré. A les quatre ja em posaré anguniosa i plena de neguit; descobriré què val la felicitat!! Però si vens a qualsevol hora, mai no sabré a quina hora guarnir-me el cor…\n- Tu en tens la culpa -digué el Petit Príncep-; jo no et volia pas cap mal, però tu vas voler que et domestiqués… - És clar que sí -digué la guineu.\n- Però et tocarà plorar! - I força -digué la guineu.\n- Si que hi he guanyat -digué la guineu-, per allò del blat. (…)\n- Adéu -digué la guineu-. Heus aquí el meu secret. És molt senzill: només hi veiem bé amb el cor. Tot el que és essencial és invisible als ulls. - És el temps perdut amb alguna cosa el que la fa important. Els homes han oblidat aquesta veritat -digué la guineu-. Però tu no ho oblidis. Et fas responsable per sempre més del que tu has domesticat”.\nAntoine de Saint-Exupéry. El Petit Príncep.\nPublicat per Su a 18:03 2 comentaris: Enllaços a aquest missatge\nEtiquetes de comentaris: Filosofia de vida, Fragments de llibre


Fins al 31 de gener, participa a la Fira Internacional del Llibre de Buenos Aires\nL’estand de la FGEE a la darrera edició de la Fira\nLa bona acollida per part dels editors i professionals assistents a la darrera edició de la Fira Internacional del Llibre de Buenos Aires, ha fet que la FGEE hagi decidit tornar a participar-hi. L’estand serà el mateix que l’any passat: obert, modern i funcional i al que es realitzaran alguns canvis seguint suggeriments dels participants de la darrera edició, per tal que totes les empreses tinguin suficient visibilitat i per a reforçar la participació. S’augmentarà també l’espai, depenent del nombre final d’expositors.\nLa Federación de Gremios de Editores de España té previst participar en aquesta fira, únicament durant els dies dedicats a professionals (dies 25, 26 i 27 d’abril). Los Ángeles serà la ciutat invitada d’honor.\nFes clic sobre el següent enllaç per descarregar la presentació de la Fira en format pdf: 43ª Feria Internacional del Libro de Buenos Aires\nFes clic sobre el següent enllaç per consultar la convocatòria de la FGEE i les condicions de participació: Condicions de participació estand FGEE\nLes editorials que hi vulguin participar hauran d’enviar la fitxa de participació en la modalitat que correspongui (mòdul individual o mòdul a compartir).\nParticipació individual. Fes clic sobre el següent enllaç per descarregar la fitxa: Annex I – Participació individual\nParticipació compartida (dos expositors). Fes clic sobre el següent enllaç per descarregar la fitxa: Annex II – Participació compartida\nS’ha d’efectuar el pagament total de l’import, mitjançant taló nominatiu al Gremi d’Editors de Catalunya, transferència bancària o demanar que fem un càrrec al vostre compte corrent per aquest concepte. L’import corresponent a la participació d’una editorial en l’estand de la FGEE tindrà consideració de quota extraordinària.\nEs prega que els annexos es formalitzin a màquina per tal d’evitar confusions a l’hora de transcriure’ls.\nEl pagament i els annexos s’han de fer arribar a la Secretaria del Gremi d’Editors de Catalunya, abans del dia 31 de gener.\nLa Fundación El Libro no continuarà amb el programa d’ajuts per als editors participants; però s’ha aconseguit que la fira ajusti el preu del metre quadrat la qual cosa permet compensar l’absència de les bosses de viatge i hotel amb una reducció del 30% en les quotes de participació.\nAixí mateix, l’ICEX ofereix un ajut que s’aplicarà a les empreses que hagin participat en un màxim de cinc ocasions (comptant a partir de 2008 i incloent el 2016).\nFes clic sobre el següent enllaç per descarregar el Formulari d’ICEX: Formulari ICEX – Declaració responsable\nPer a qualsevol consulta o aclariment, podeu posar-vos en contacte amb la Secretaria del Gremi, telèfon 93 2155091\nPàgina web oficial de la Fira Internacional del Llibre de Buenos Aires


El prestigiós fabricant italià presenta un projecte de producció de frens sostenibles d'alumini reciclat\nBrembo passa per ser el millor fabricant de pinces de fre de tot el món. Milions de motocicletes i turismes utilitzen el seus sistemes de frenada, molts cops inspirats en les versions de competició i alt rendiment, àmbit en què la casa italiana és un autèntic referent mundial gràcies a la seva participació en Fórmula 1, Le Mans, Fórmula E i MotoGP, per exemple.\nEls transalpins han anunciat un projecte que han batejat com a CRAL i desenvolupat de la mà de l’empresa Cannon-Ergos que vol aprofitar l’alumini i l’ecomagnesi present en les llaunes que consumim diàriament. Aquest projecte ha suposat una inversió de més de tres milions d’euros i compta amb ajudes públiques comunitàries de la UE.\nEl nostre és un exemple d’economia circular\nRoberto Vavassori - Director de comunicació de Brembo\nAquesta iniciativa permet que l’alumini reciclat suposi un estalvi del 50% en emissions de CO2respecte a un procediment convencional i també permet estalviar l’ús de l’hexaflorur de sofre (SF6) –un compost químic molt contaminant– per produir magnesi. De fet, un quilo d’hexaflorur de sofre equival a 22.200 quilos de diòxid de carboni i és un potent gas d’efecte hivernacle que el Protocol de Kyoto preveu prohibir en un futur no gaire llunyà.\nL’alumini, per la seva banda, és un material cada cop més utilitzat en el procés de fabricació de cotxes i motos noves, ja que, gràcies a la seva lleugeresa, permet mantenir a ratlla el pes final dels vehicles i afavorir consums de carburant més controlats i, de retruc, índexs d’emissions més baixos que els de vehicles més pesants.\nAmb tot, la idea d'aprofitar materials reciclats en diversos elements dels automòbils no és nova, ja que ja fa anys que molts fabricants fan servir plàstics reciclats per fabricar diversos elements de cotxes nous.


VALÈNCIA TORNA A L'AULA DE BULLANGA: "JOC DE XIQUETES" TANCA AL TEM LA GIRA DEL SEU CINQUÈ ANIVERSARI - Teatre El MusicalTeatre El Musical\nDate : 12 mayo, 2022\nDesprés de viatjar per Espanya i Llatinoamèrica, la peça guanyadora del Max del Públic arriba al hall del TEM integrant al públic dins de l’espai escènic\nL’obra escrita i dirigida per Adrián Novella ens endinsa en una festiva reunió de pares on batega el caos\nLes cadiretes disposades en cercle, l’aula perfectament ordenada i les mestres equipades amb el seu millor somriure per a una audiència diferent. En compte dels xiquets i xiquetes que habiten l’espai habitualment, és el torn de rebre a les seues famílies. Pares, mares, tios i iaies comencen a entrar a l’habitacle per a conéixer l’entorn on creixen les seues criatures. I què troben? Què han de trobar! Un ambient càlid, alegria, bon rotllo, reflex de la innocència que hi es respira cada dia. La reunió, en definitiva, és una festa. Què podria trencar un ambient tan distés i joiós?\nEste últim interrogant està disposat a capgirar l’argument de Joc de xiquetes. Bullanga Compañía Teatral torna a València amb una de les seues creacions més sorprenents i reconegudes, un espectacle immersiu on el públic s’integra en la dinàmica d’una particular reunió d’escola, inspirada en un cas real. La comèdia que proposen les amfitriones de la classe lluitarà amb les interferències que es generen actualment en cada grup social, relacionades sobretot amb la virtualització de la comunicació personal.\nEls corrents que es creen als xats de mares i pares d’alumnes, la falta d’interacció personal i com les misèries familiars contaminen el sistema educatiu són algunes de les idees que brollen al llarg d’este encontre. En ell, les mestres es veuen obligades a exercir de terapeutes, mediant en conflictes entre parelles separades, tractant els vicis i prejudicis heretats dels progenitors, i batallant amb una concepció patriarcal de la figura de l’ensenyant.\nAmb tots estos elements, l’experiència colpidora de Joc de xiquetes celebra el final de gira del seu cinqué aniversari a València, una de les ciutats que va acollir les primeres funcions, i on no es representa des de 2017. La peça creada i dirigida per Adrián Novella ha sigut reconeguda amb el Max del Públic i amb el guardó de l’associació Actors i Actrius Professionals Valencians a l’intèrpret Resu Belmonte, entre altres premis. Durant estos anys, l’espectacle s’ha representat en aules i teatres de la Comunitat Valenciana, Madrid, Barcelona, Sevilla o Bilbao, a més de realitzar una gira llatinoamericana que la va dur a Xile i el Perú. Sense anar més lluny, estos dies es pot veure amb gran èxit al Teatro del Barrio de Madrid.\nAra, Joc de xiquetes transformarà en aula el hall del Teatre el Musical de València el pròxim dissabte, 14 de maig, amb doble funció: a les 18:00 i a les 20:00. Allí, l’elenc format per la mateixa Resu Belmonte, Ariana Higón, Vicent Domingo, Héctor Fuster, Francesc Romeu i Gemma Taberner faran reviure el clima d’esta reunió que sembla estar baix un amable control, però on batega el mateix caos que domina un grup de Whatsapp.\nEn una edició dedicada a la confusió del nostre temps, la sala torna a acollir les activitats habituals i amplia...


Divideix i… – A prop de l'Onyar\nFrancesc Brunés 13 Setembre 2018 Economia,Igualtat,Política\nEn Maquiavel devia ser molt maquiavèl·lic. Al segle XVI va escriure “El Príncep” i va aconseguir que alguns dels seus eslògans perduressin al llarg de la història. Especialment aquell que pronostica que, si divideixes, guanyaràs; ha acabat essent un dels de major èxit. De fet, sembla pensat especialment per als temps que corren.\nLa pràctica de dividir per conservar els privilegis no coneix espai ni temps, és intemporal i universal. És una ‘tècnica’ que s’ha globalitzat, provocant que els seus efectes siguin cada cop més devastadors. No és pas casual que, al llarg de la història, s’hagin alçat murs divisoris i s’hagi atiat la confrontació entre rics i pobres, entre els pobres entre ells, entre blancs i negres, entre homes i dones, entre immigrants i autòctons, entre… La qüestió és dividir. No fos cas que un pobre d’un país benestant, s’adonés que la seva situació no difereix massa de la dels pobres de països menys desenvolupats. No fos cas que un home arribés a pensar que la seva precarietat, la viuen també, compartida i agreujada, moltes dones. No fos cas que el blanc sentís en la seva marginació, la d’aquells que tenen la pell fosca. No fos cas…\nSí, no fos cas que sentíssim com a nostre els problemes dels altres. No fos cas que se’ns acudís d’enderrocar tots aquets murs, per crear vincles d’empatia i solidaritat entre aquella immensa majoria de persones del món mundial, que pateixen les estratègies divisòries de la minoria privilegiada que només pensa en conservar i augmentar el seu poder, polític i/o econòmic. Aquella minoria que sap que només ho pot aconseguir sembrant arreu la divisió. Una minoria, cada vegada més minoria, que ha aprés la lliçó de la història. Ha estudiat molt bé aquells breus capítols de la història de la humanitat en que la superació de barreres, el trencament dels límits i l’enderrocament de murs, ha creat les complicitats necessàries entre les persones oprimides, com per posar en perill la seva poltrona opulenta. I han pres una decisió: que no hi tornin mai més!\nLes eines per aconseguir la divisió són subtils, poc visibles, tan agressives com poc percebudes. En aquest terreny, un sistema econòmic malèvol, ha fet una gran feina. El còctel d’individualisme i competitivitat, combinat en proporcions adequades, resulta del tot letal. Tant, que aconsegueix fins i tot enfrontar la persona amb ella mateixa, explotar-se a si mateix, exigir-se cada cop més a un mateix, per fer més, per aconseguir més, per obtenir més, assolir més i més objectius. Per fer-ho no cal dir-ho, cal estar disposat a trepitjar els altres i, més d’un cop, sense ser-ne del tot conscients, trepitjar-nos a nosaltres mateixos. Com una droga anirem experimentant que som més, fins l’embriaguesa que ens impedirà veure que, en realitat, el que estem fent és posar en mas dels més rics una fortuna cada cop més incommensurable.\nDomesticada la política, ara l’economia té l’objectiu d’anorrear-la per fer-se mestressa i senyora de persones, béns i recursos. Ara, la paraula d’ordre d’aquesta minoria és: prescindir. Sí, prescindir d’aquells col·lectius que posen en qüestió el seu poder immoral, prescindir de la veritat per justificar allò que és injustificable. Prescindir de tot allò públic per privatitzar la salut de les persones, l’educació de les persones, la vida de les persones. En realitat estan obrint nous mercats que els han de permetre anar eixamplant l’escletxa entre el seu reialme i la resta. Prescindir de la política, amb totes les seves devastadores conseqüències.\nCom diu Naomí Klein al seu llibre “No n’hi ha prou en dir no”: “La política no suporta el buit i si no se l’omple d’esperança, algú l’omplirà de por”. No es tracta doncs, d’una lluita. Tindria un guanyador preestablert. Es tracta de la consciència de sentir-nos part de la història i de la humanitat. De la certesa que cal omplir d’esperança el buit de la immoralitat. Recuperar el compromís, foragitar la por, cercar la constància de les coses petites i quotidianes que són a l’abast de cadascú. Arrencar del més profund del pensament els prejudicis que ens allunyen i ens separen. L’Eduardo Galeano deia que la utopia serveix per caminar. Doncs això, caldria caminar, sabent-nos uns al costat dels altres i amb la lliçó de la història ben apresa. Aquella lliçó que, a la utopia de “un altre món és possible” hi ofereix el camí de la força transformadora que brolla de les persones.\nSegüent Fake life


El grup d’havaneres Xató porta aquest diumenge a Moja l’espectacle “Un far per tornar” — Ajuntament d'Olèrdola\n11:57 del 25 de maig de 2022\nEl grup d’havaneres Xató porta aquest diumenge a Moja l’espectacle “Un far per tornar”\nEl grup d’havaneres Xató porta aquest diumenge a Moja l’espectacle “Un far per tornar” Serà a les 18:00h, al Local Nou, i inclourà danses i recitat de poemes http://www.olerdola.cat/news/el-grup-d2019havaneres-xato-porta-aquest-diumenge-a-moja-l2019espectacle-201cun-far-per-tornar201d http://www.olerdola.cat/news/el-grup-d2019havaneres-xato-porta-aquest-diumenge-a-moja-l2019espectacle-201cun-far-per-tornar201d/@@download/image/XatóOK.jpg\nSerà a les 18:00h, al Local Nou, i inclourà danses i recitat de poemes\nL’Ateneu Mogenc manté un elevat ritme d’organització de propostes lúdiques pel poble. La propera s’ha programat aquest diumenge, 19 de novembre , al Local Nou de Moja, a partir de les 6 de la tarda. Serà l’espectacle d’havaneres del grup Xató “Un far per tornar”.\nEs tracta d’una cantada diferent i molt especial, que combina havaneres, cants de taverna i alguna sardana amb danses i el recitat de poemes. Ho explicava una d eles integrants del grup Xató, Anna Peret, veïna de Moja i mestra de música de l’escola Circell.(àudio)\nPer a fer aquest espectacle Xató ha comptat amb la col·laboració de Roser Farré, Jordi Massana, Núria Sellés i Sergi Solé per a fer les danses. Sílvia Amigó col·labora com a rapsoda. A Xató li fa especial il·lusió oferir aquest espectacle a Moja.(àudio)\nAnna Peret també posa l’accent en “el luxe” que suposa per a Moja poder comptar amb un Ateneu tan actiu. (àudio)\nPer a poder gaudir de l’espectacle, els socis de l'Ateneu Mogenc tenen accés al local amb un donatiu de 3 € . Per als no socis, el donatiu fixat és de 6 €.\nEscolta l'entrevista a Anna Peret, realitzada per Canal 20-Ràdio Olèrdola, clicant aquí.


música time line timeline | Timetoast timelines\nmúsica time line\nTimeline created by Izan Bonillo\nLa seva història es divideix en una sèrie de períodes estables ("imperis"), separats per períodes de relativa inestabilitat ("períodes intermedis"). Després de la fi de l'últim imperi, l'Imperi nou, la civilització de l'antic Egipte va entrar en un període d'un lent i constant declivi, durant el qual Egipte va ser conquerit per una successió de poders estrangers. El domini dels faraons s'acabà l'any 31 aC,\nXina - India\nLa Xina és un territori històric asiàtic d'orígens mil·lenaris, que va ser un puntal de saviesa en l'antiguitat. Es pot reconèixer una Xina estricta envoltada dels territoris d'altres ètnies, sotmeses al poder central.\nL'antiga Grècia és el període de la història de Grècia que té gairebé un mil·lenni, fins a la mort d'Alexandre Magne\nL'ars nova és el període de producció polifònica musical, tant francesa com italiana\nPeriod: 1685 to 1741\nAntonio Lucio Vivaldi va ser un reconegut violinista i un dels principals compositors del barroc.\nPeriod: 1685 to 1739\nEn música, la tonalitat o sistema tonal és un sistema jeràrquic de relacions harmòniques i melòdiques\nJoannes Chrysostomus Wolfgangus Theophilus Mozart, més conegut com a Wolfgang Amadeus Mozartfou un compositor austríac, àmpliament considerat un dels més destacats de la història de la música occidental\nLudwig van Beethoven fou un compositor, director d'orquestra i pianista alemany.


Biocat, 'Special Guest' de l'Johns Hopkins Tecnology Transfer Center | Century\nBiocat, ‘Special Guest’ de l’Johns Hopkins Tecnology Transfer Center\nl’Johns Hopkins Technology Transfer Center (JHTT) va presentar ahir a Baltimore (Maryland, Estats Units) el programa internacional Ciència sense Fronteres, a través del qual professors i investigadors de la Universitat Johns Hopkins tenen l’oportunitat de conèixer la innovació en biotecnologia i ciències de la vida d’altres països. Els socis de l’JHTT en aquesta iniciativa són el Greater Baltimore Committee i el Forest City Enterprises Science and Technology Group.\nBiocat és la primera entitat convidada a participar-hi. El JHTT valora positivament el model de Biocat, ja que acull en els seus òrgans de govern representants de tots els agents de el sector (Administració, universitats, centres de recerca, empreses i entitats de suport,) i té com a missió dinamitzar-per configurar un entorn amb un sistema potent de recerca, una transferència de coneixement activa i un teixit empresarial emprenedor. a la Dra. Marta Príncep, directora d’Innovació de Biocat, va ser qui va presentar ahir el bon estat de la biotecnologia, la biomedicina i les tecnologies mèdiques a Catalunya, que s’ha convertit en la regió més dinàmica de l’Estat espanyol en creació de noves empreses (23% el 2010) i la segona, després de Madrid, en nombre d’empreses biotec (amb un 20,5% de total).\nPríncep va detallar davant dels professors i investigadors nord-americans les potencialitats d’un sector integrat per més de 480 empreses, 435 grups de recerca, uns 80 centre s de recerca, 57 infraestructures tecnològiques i serveis científics, 28 entitats de suport, 19 parcs científics, 15 hospitals, 9 grans infraestructures i 6 centres tecnològics. En conjunt, el sector a Catalunya ocupa unes 30.000 persones, de les quals 18.000 (investigadors i personal tècnic) es dediquen a tasques d’R + D. També va destacar l’excel·lència científica en ciències de la vida, i en aquest sentit cal subratllar que des de 2007 el Consell Europeu de Recerca (ERC) ha atorgat ajuts Advanced Grants a 30 investigadors catalans. Totes aquestes dades es poden ampliar consultant l’Informe Biocat 2011.\nLa Johns Hopkins està considerant una de les institucions acadèmiques i d’investigació més importants de l’món, d’on han sortit diversos Premis Nobel de Medicina. Biocat col·labora amb el JHTT des d’octubre de 2010.


Detingut el conductor fugit que va provocar un accident mortal ahir a Bell-lloc\nActualitzada 17/10/2021 a les 13:44\nUn home de 38 anys, veí del Pla d'Urgell\nEls Mossos detenen al conductor fugit que va provocar un accident mortal ahir a Bell-lloc d'Urgell.\n© Un dels cotxes després de l'accident mortal ahir a la nit en l'A-2 a Bell-lloc.\nEls Mossos d'Esquadra han detingut aquest matí un home, de 38 anys, de nacionalitat espanyola i veí del Pla d'Urgell, com a presumpte autor d'un homicidi imprudent, lesions i omissió del deure de socors. Com va avançar SEGRE, els fets van passar ahir a la nit, pels volts de les 22.24 hores, al quilòmetre 477 de l'A-2, al terme municipal de Bell-lloc d'Urgell, quan un vehicle que circulava sentit Lleida va encalçar un altre provocant que tots dos sortissin de la via.\nImmediatament es van adreçar al lloc diverses patrulles de Mossos d'Esquadra, Bombers de la Generalitat i membres del SEM i van constatar que al vehicle que va ser encalçat anaven dues persones.\nEl conductor del vehicle va morir al lloc de l'accident i l'acompanyant, una dona va resultar ferida greu i va ser traslladada a l'hospital Arnau de Vilanova de Lleida. Els agents de l'Àrea regional de Trànsit de la Regió Policial de Ponent van comprovar que el conductor de l'altre vehicle va fugir a peu i va abandonar el lloc de l'accident. Immediatament es va iniciar un dispositiu de recerca per tal de localitzar al conductor escàpol.\nProvoca un accident mortal a Bell-lloc i fuig camps a través


Vidres - PVC y Aluminios Manresa\nEls vidres són un element estètic i de protecció indispensable que podem trobar en qualsevol dels establiments i edificis d’avui en dia. No només a la nostra llar, sinó en locals comercials, oficines, naus o diferents empreses d’índole diversa.\nLa veritat és que lluir uns vidres apropiats, és de vital importància perquè aconseguim assolir l’èxit i desenvolupar amb garanties l’activitat que realitzem en aquest emplaçament. Com que no tots els habitatges, ni locals, són iguals, cal que hi hagi un treball específic en la producció i fabricació de vidres adaptats a les necessitats, per a cadascun d’aquests usos, encabint-los a la perfecció, a més, de les finestres requerides.\nA PVC i Aluminis Solis, ens comprometem amb la qualitat dels nostres productes. És per aquests motiu que volem proporcionar-vos tot el què necessiteu perquè pugueu disposar dels vostres vidres a mida, i tingueu l’opció de contractar el millor servei de vidres, de mans d’una empresa responsable i compromesa, que més s’adeqüi a les vostres necessitats.\nEn els vostres vidres vetllem per...\nEls professionals que integrem l’empresa PVC i Aluminis Solis Manresa, us ajudem i aconsellem davant de qualsevol dubte que us pugui sorgir en la correcta elecció dels vostres vidres, i us proporcionem la solució ideal per a cadascuna de les vostres necessitats.\nProductes i materials de primera\nCom a empresa especialitzada i amb les garanties que sempre oferim a tots els nostres clients en cadascun dels nostres productes i serveis; disposem en el nostre servei de vidres de tota la fiabilitat per confiar en una empresa dedicada i exclusiva, on utilitzem sempre els més nous materials i les últimes tècniques d’implementació d’última generació.\nSi esteu interessats en aquest servei en vidres, o algun de la resta de serveis que us podem oferir, no dubteu a contactar amb nosaltres. Els professionals de PVC i Aluminis Solis som aquí gràcies a vosaltres i la millor manera d’agrair-vos-ho, és responent a aquesta confiança amb les garanties d’una feina ben feta.\nUn servei a l'alçada\nDeixeu-nos el vostre número de telèfon i contactarem amb vosaltres gratuïtament amb la màxima brevetat possible per començar a encarar el vostre projecte en la instal·lació i adequació de vidres.


Verat - Gamba de la costa\nEl verat (verat) es caracteritza per posseir un cos allargat amb dues aletes dorsals i parpelles adiposos. La seva coloració és verdosa amb línies negres obliqües al llom. Respecte a la seva mida, pot arribar als 50 cm de longitud.\nL’hàbitat del verat se situa en el mar Mediterrani i l’oceà Atlàntic. Solen trobar-se a uns 70 m de profunditat a l’hivern. No obstant això, quan augmenten les temperatures s’agrupen i poden trobar-se prop de la superfície.


Llaüt Mediterrani pel CNBétulo - totSuma\nUn projecte de CNBetulo\nEl club i les persones\nEl Club Nàutic Bétulo fou fundat l'any 1972 als antics banys Maricel. Des dels seus inicis els CNBétulo ha fomentat l'esport nàutic a la ciutat. Inicialment, als anys 80, amb la vela lleugera, organitzant diversos campionats de Catalunya i creant l'Escola de Vela, una de les pioneres al litoral barceloní. Actualment el ventall esportiu que ofereix el club és molt ampli, amb la potent secció de Windsurd, Techno 293, vela lleugera, caiac, stand up paddle, i per descomptat, el rem en banc fix.\nA l'any 2002, s'introdueix el rem en banc fix a la ciutat de Badalona, amb la cessió per part de l'Ajuntament de Badalona d'un llagut català portat de Portbou. Socis i sòcies del CNBétulo, van arreglar el bot, van engrescar a la gent i van començar a organitzar regates a la ciutat. Actualment al CNBétulo dels 500 socis que som, 98 es dediquen a la pràctica esportiva del rem, pels quals el club posa a l'abast dels vogadors, 4 llaguts català i un batel.\nCompeticions en banc fix\nPer a continuar progessant esportivament, aquest any voldriem adquirir un llaüt mediterrani, les característiques del qual difereixen sensiblement del llagut català tradicional.\nEl llaüt mediterrani és un bot més tècnic i amb el qual podriem participar en regates a nivell de litoral mediterrani, a les quals ara mateix només hi tenim accés a través del lloguer d'aquest bot a d'altres clubs.\nCostos de compra del llaüt mediterrani\nLa casa nàutica és catalana, Ambesk, el qual amb conveni amb la Facultat de Nàutica de la UPC de Barcelona, ofereix la possibilitat d’adquisió d’un llaüt mediterrani amb les següents característiques:\nEl preu del llaüt mediterrani és de 13.310 € (IVA inclòs). Els quals es desglossen en:\n6.310 € aportarà el club\n2.000 € que aportaran 2 patrocinadors\n5.000 € que esperem adquirir a través de les aportacions del micromecenatge de vogadors, amics, companys i apassionats pel rem i la mar.\nComptem amb vosaltres, i esperem que ens doneu un cop de mà a fer realitat el desig d'una embarcació nova per a la temporada 2014. Per part nostra, oferir-vos les recompenses, totes vinculades al club i al rem, que segur que us suposaran una agradable experiència.\n(Queden 13 de 25 recompenses)\nSortida a mar amb un llagut català. Es completa el bot amb vogadors i timoner del club. Sortida des del port de Badalona, duració 3 hores. Esmorzar a alta mar, i en funció de les dates, possible remullada.\n(Queden 36 de 40 recompenses)\nCURS INICIACIÓ AL REM\nCurs de 4 jornades, de dues hores de duració cadascuna. Constaran d'una aproximació inicial a la tècnica i història del banc fix, així com de sortides a mar per a la pràctica.\nAporta-hi 41 €\n(Queden 59 de 70 recompenses)\nDINAR PER 2 PERSONES AL RESTAURANT LA GALERA DEL CLUB\nPlats a escollir, caps de setmana o entre setmana. www.lagaleramar.com\nCURS 5H DE WINDSURF\nA Càrrec de l'Escola del Vent, del club www.escoladelvent.com El curs inclou l’armilla salvavides, la planxa i la vela, el salvament i el monitor.\n(Queden 192 de 200 recompenses)\nABONAMENT ESTIU 2 PERSONES PISCINA CNBÉTULO\nEl Club Nàutic Bétulo és a l'estiu un emplaçament privilegiat de la platja badalonina. Des d'inicis de juny fins a finals de setembre, disposa d'una piscina mitjana amb còmode accés a la platja.\nLOGOTIP A LA BARCA\nPatrocini en format de vinil de 20 cm d'ample. L'embarcació es passeja pel litoral català, principalment a la primavera-estiu que és quan es concentren la majoria de les regates. De Roses a Amposta, passant per Lloret, Arenys, Cambrils, Deltebre entre d'altres.\nAporta-hi 1583 €\nAportació del club


XELU.NET - CINEMA I TV - La extraña que hay en ti - Xevi Vilardell Bascompte\nxelu.net >> >> (163 sèries o pel·lícules disponibles) >> La extraña que hay en ti\nAquesta pel·lícula/sèrie ha rebut 76126 visites\nJodie Foster, Terrence Howard, Naveen Andrews, Nicky Katt, Mary Steenburgen\nÈrica (Jodie Foster) és una locutora de ràdio amb un programa força peculiar sobre les vivències al carrer de Nova York. La seva vida dóna un tomb dramàtic quan ella i el seu promès reben una brutal pallissa i ell mor a conseqüència d'aquesta. A partir d'aquí, ella ja no es recupera mai i li costa molt refer la seva vida. Primer li costa sortir al carrer i després veu fantasmes per tot arreu. Poc a poc, els successos la portaran a prendre's la justícia pel seu compte fent aflorar una estranya del seu interior.\nPel·lícula colpidora amb una magistral interpretació de Jodie Foster. S'explora un terreny molt pantanós que és el de la venjança personal (alguns en diuen prendre's la justícia pel seu compte). Èrica rep un cop molt fort a la seva vida i després d'un primer accident on mata un atracador d'un supermercat li comença a agafar gust al perill i una cosa la porta a l'altra fins que sense voler-ho es converteix en una justiciera que a sobre es guanya la simpatia de bona part de la ciutadania, matant a delinqüents i indesitjables. És molt xulo el treball que s'ha fet amb el personatge de l'Èrica i l'evolució que la porta de ser una persona normal a ser una assassina amb totes les lletres. És fàcil sentir empatia i comprensió per la seva situació i és de justícia preguntar-se què faríem cada un de nosaltres en la seva situació. Segur que molt sdiran que prendre's la justícia un mateix pel seu compte no aporta res, igual que la venjança. Però segur que a molta gent se li ha passat pel cap en situacions semblants fer el que fa Èrica: anar a pels assassins del seu promès.\nTot i que no ho pugui semblar, és una pel·lícula molt humana i que parla de sentiments i sobretot d'emocions propis de la nostra espècie. Un treball acurat en la fotografia i en la banda sonora, una dosificació de la violència i de les escenes emotives i una interpretació fantàstica de Jodie Foster em porten a assegurar que és una de les millors pel·lícules que he vist aquest 2008. Thriller psicològic molt recomanable. I això si, sense abusar de la tècnica d'espantem a l'espectador a la mínima de canvi perquè salti de la butaca o estranguli el braç del seu acompanyant al cine. No és el cas: tensió dosificada en la seva justa mesura.\nAutor/a del comentari: Miki - Data: 27/03/2008\nPeaso traducció que han fet del títol, no? Que tenia de dolent l'original? No ho entenc.